ময়মনসিংহ সিটি কর্পোরেশন

ময়মনসিংহ সিটি কর্পোরেশন (মসিক) বাংলাদেশের ময়মনসিংহের একটি স্থানীয় সরকার সংস্থা। ১৭৯১ খ্রিষ্টাব্দে জেলা সদরের পত্তন হয় এবং ১৮৬৯ খ্রিষ্টাব্দে ময়মনসিংহ শহরের সার্বিক উন্নয়ন এবং ব্যবস্থাপনা করার লক্ষ্যে পৌরসভা গঠিত হয়। ২০১৮ সালের ২ এপ্রিল ময়মনসিংহ সিটি কর্পোরেশন ঘোষণা করা হয়। ২০১৮ সালের ১৪ই অক্টোবর স্থানীয় সরকার, পল্লী উন্নয়ন ও সমবায় মন্ত্রণালয় প্রজ্ঞাপন জারি করে। এটি বাংলাদেশের দ্বাদশ সিটি কর্পোরেশন ও এর আয়তন ৯১ দশমিক ৩১৫ বর্গ কি.মি.।
১৭৯১ সালে ময়মনসিংহ জেলার সেহড়া গ্রামে নাসিরাবাদ শহর স্থাপিত হয়। ময়মনসিংহ শহর প্রতিষ্ঠিত হয় ১৮১১ সালে। মুক্তাগাছার জমিদার রঘুনন্দন আচার্য এই শহরের জন্য জায়গা দেন। ১৮৮৪ সালে রাস্তায় প্রথম কেরোসিনের বাতি জ্বালানো হয়। ১৮৮৬ সালে ঢাকা‌-ময়মনসিংহ রেলপথ ও ১৮৮৭ সালে জেলা বোর্ড গঠন করা হয়। ১৮৬৯ সালে স্থাপিত ময়মনসিংহ পৌরসভা একটি প্রাচীন ও ঐতিহ্যবাহী পৌরসভা। তৎকালীন নাম ছিল নাসিরাবাদ টাউন কমিটি। পাঁচটি গ্রাম যথা নাসিরাবাদ, কৃষ্টপুর, সেহড়া, চরপাড়া এবং কাশর নিয়ে পৌরসভার বিস্তৃতি ছিল, যার আয়তন ছিল ২.১৫ বর্গ কিলোমিটার। ১৯৭৭ সালে এটি মিউনিসিপ্যাল কমিটিতে উন্নীত হয়। ১৯০৫ সালে নাসিরাবাদের পরিবর্তে ময়মনসিংহ নাম ধারণ করে এবং ১৯৩৬ সালে কৃষ্টপুর ছাড়া বাকি চারটি গ্রাম মিলে ময়মনসিংহ শহর মৌজা গঠিত হয়। ১৯৭২ সালের "বাংলাদেশ স্থানীয় কাউন্সিল এবং পৌর কমিটির" আদেশের মাধ্যমে ময়মনসিংহ টাউন কমিটি বিলুপ্ত করে ময়মনসিংহ পৌরসভা নামকরণ করা হয়। ১৯৭৮ সালে Declaration and Alteration of Municipalities Rules অনুসারে ৮.৩৯ বর্গকিলোমিটার এলাকা বর্ধিত করা হয়। সাবেক পৌরসভার আয়তন ছিল ২১.৭৩ বর্গকিলোমিটার এবং জনসংখ্যা ছিল প্রায় পাঁচ লক্ষাধিক। শহরটি রাজধানী ঢাকা থেকে ১২১ কি.মি. উত্তরে প্রায় সমতল ভূমির ওপর অবস্থিত। ময়মনসিংহ শহরের উত্তর পূর্ব প্রান্ত দিয়ে প্রবাহিত ব্রহ্মপুত্র নদ, মহাপর্বত হিমালয় সরোবর হতে উৎসরিত হয়ে, আসাম ও ময়মনসিংহ শহরের উপকন্ঠের ওপর দিয়ে প্রবাহিত হয়ে, ভৈরবের কাছে মেঘনায় মিলিত হয়ে, দক্ষিণে বঙ্গোপসাগরে মিলিত হয়েছে। 
২ এপ্রিল ২০১৮ তারিখে প্রশাসনিক পুনর্বিন্যাস-সংক্রান্ত জাতীয় বাস্তবায়ন কমিটির (নিকার) সভায় অনুমোদনের মধ্য দিয়ে ময়মনসিংহ সিটি কর্পোরেশন গঠিত হয়। ২০১৮ সালের ১৪ই অক্টোবর ময়মনসিংহ সিটি কর্পোরেশন এর প্রজ্ঞাপন জারি হয়। ময়মনসিংহ সদর উপজেলার ১৩টি ইউনিয়নের মধ্যে বয়ড়া ও আকুয়া সম্পূর্ণ এবং খাগডহর, চর ঈশ্বরদিয়া (চায়নামোড়-চরকালিবাড়ী), দাপুনিয়া, ভাবখালী, সিরতা ও চর নিলক্ষীয়ার আংশিক পল্লী এলাকাকে পৌরসভার অন্তর্ভুক্ত করে ১২টি ওয়ার্ড ও প্রাক্তন পৌরসভার ২১টি ওয়ার্ড নিয়ে সিটি কর্পোরেশন এলাকা নির্ধারণ করা হয়। নবগঠিত সিটি কর্পোরেশনে মোট ওয়ার্ডের সংখ্যা ৩৩। পূর্বে এ শহরটি ছিল ব্রহ্মপুত্র নদের পশ্চিম তীর কেন্দ্রীক। কিন্তু নবগঠিত সিটি কর্পোরেশন ব্রহ্মপুত্র নদের দুই তীরেই তথা পূর্ব ও পশ্চিম তীর কেন্দ্রীক। পশ্চিম তীরের প্রাণকেন্দ্র গাঙ্গিনাপাড়, আমলাপাড়া, অভিজাত এলাকা নতুন বাজার, মধ্যবিত্তের প্রিয় মাসকান্দা-কাঠগোলা-আকুয়া-নওমহল-সানকিপাড়া-কেওয়াটখালী-কাশর-ভাটিকাশর-বাঘমারা-বলাশপুর-ঢাকা বাইপাস-বা.কৃৃ.বি.শেষমোড়, উচ্চ মধ্যবিত্তের চরপাড়া-নয়াপাড়া-আমিরাবাদ-কলেজ রোড-কাঁচিঝুলী-সেনবাড়ী আর পূর্ব তীরের উদীয়মান এলাকা হচ্ছে চায়নামোড়, গোদারাঘাট, দক্ষিণ চরকালিবাড়ী ও শম্ভুগঞ্জ বাজার।
২০১৮ সালের ১৬ ই অক্টোবর বিলুপ্ত ময়মনসিংহ পৌরসভার প্রাক্তন মেয়র ইকরামুল হক টিটুকে ১৮০ দিনের জন্য প্রশাসক হিসেবে নিযুক্ত করা হয়।
ময়মনসিংহ সিটি কর্পোরেশন এর আয়তন ৯১.৩১৫ বর্গ কি.মি.।
ময়মেনসিংহ সিটি কর্পোরশনের ৩৩টি সাধারণ ও ১১টি সংরক্ষিত ওয়ার্ড নির্ধারণ করা হয়েছে। সাধারণ ওয়ার্ড নির্ধারণ বিলুপ্ত ময়মনসিংহ পৌরসভার ২১টি ওয়ার্ডের  সীমানা ঠিক রেখে  নতুন আরও ১২টি ওয়ার্ড  সংযোজন করা হয়েছে। ফলে ময়মনসিংহ সিটি কর্পোরশনের র্নিবাচনের সকল বাধা কেটে যায় ও ২০১৯ সালের মে মাসে ময়মনসিংহ সিটি কর্পোরেশনের প্রথম নির্বাচন অনুষ্ঠিত হয়।
পৌরসভার ২১টি ওয়ার্ডের বাহিরে নতুন যে ১২টি ওয়ার্ড সংযোজন করা হয়েছে। তার সীমানা হচ্ছে ২২ নং ওয়ার্ডে বিলুপ্তু বয়ড়া ইউনিয়নের ১, ২ ও ৩ ওয়ার্ডের সর্ম্পূণ অংশ; ২৩ নং ওয়ার্ডে সুতিয়াখালী ও বেলতলী; ২৪ নং ওয়ার্ডে বয়ড়া ইউনিয়নের ৭ ও ৯ ওয়ার্ডে এবং ছভাগিয়া ও ছালাকান্দি; ২৫ নং ওয়ার্ডে দিঘারকান্দা ও ফকিরাকান্দা; ২৬ নং ওয়ার্ডে উজান বাড়েরা (আকুয়া ইউনিয়নের আগের ৩ নং ওয়ার্ডের অংশ), কান্দাপাড়া, মধ্যবাড়েরা, ভাটিবাড়েরা ও শিকারীকান্দা; ২৭ নং ওয়ার্ডে আকুয়া দক্ষিণপাড়া (আকুয়া ইউনিয়নের ৫ নং ওয়ার্ডের অংশ) ও মোড়লপাড়া;
২৮ নং ওয়ার্ডে চুকাইতলা, আকুয়া দক্ষিণপাড়া (আকুয়া ইউনিয়নের ৪ নং ওয়ার্ডের অংশ);
২৯ নং ওয়ার্ডে উত্তর দাপুনিয়া (দাপুনিয়া ইউনিয়নের ৭ নং ওয়ার্ডের অংশ), কলাপাড়া (দাপুনিয়া ইউনিয়নের ৭ নং ওয়ার্ডের অংশ), হাড় গুজিরপাড়, দাপুনিয়া ভাটিপাড়া (পশ্চিম) (দাপুনিয়া ইউনিয়নের ৮ নং ওয়ার্ডের অংশ), বাদকেল্পা (নাজমি), বাদকেল্পা (রুস্তম), উজানবাড়রো (আকুয়া ইউনিয়নের আগরে ২ নং ওয়ার্ডের অংশ) ও গন্দ্রপা;
৩০ নং ওয়ার্ডের খাগডহর (খাগডহর ইউনিয়নের পুরাতন ৯ নং ওয়ার্ডের অংশ), কিসমত, হাসিবাসী, বৈশাখাই, বাঘেরকান্দা, নিজকল্পা, রহমতপুর (খাগডহর ইউনিয়নের আগরে ৩ নং ওয়ার্ডের অংশ);
৩১ নং ওয়ার্ড জেলখানার চর (খাগডহর ইউনিয়নের আগের ৯ নং ওয়ার্ডের অংশ), চরঈশ্বরদিয়া ও চরগোবিন্দপুর;
৩২ নং ওয়ার্ডে চায়নামোড়-চরকালিবাড়ি;
এবং
৩৩ নং ওয়ার্ডে চরঝাউগড়া, চরগোবদিয়া, শম্ভুগঞ্জ বাজার ও রঘুরামপুর।
ময়মনসিংহ সিটি কর্পোরেশন এর জনসংখ্যা ৬লাখের বেশি (স্থায়ী) অস্থায়ী সহ মোট ১০ লাখের বেশি।
ময়মনসিংহ মহানগরীর একমাত্র ভারী শিল্পপ্রতিষ্ঠান হলো ময়মনসিংহ জুট মিলস লি: যা নগরীর চায়নামোড় এলাকায় (সিটি কর্পোরেশন ওয়ার্ড নং ৩২) অবস্থিত।
এখানে রয়েছে ২১০ মেগাওয়াট ক্ষমতার রুরাল পাওয়ার কোম্পানি (আরপিসিএল) বিদ্যুত কেন্দ্র।
এছাড়াও ময়মনসিংহ সিটি কর্পোরেশন এর আওতায় রয়েছে ১৯৬৮ সালে তৎকালীন পাকিস্তান সরকার কর্তৃক প্রতিষ্ঠত বিসিক শিল্পনগরী যা ২১.০০ একর জায়গার উপর শহরের মাসকান্দা এলাকায় অবস্থিত।
শিক্ষাবোর্ড - ১ টি
মাধ্যমিক ও উচ্চ মাধ্যমিক শিক্ষাবোর্ড, ময়মনসিংহ
পাবলিক বিশ্ববিদ্যালয় - ১ টি
মেডিক্যাল কলেজ - ২ টি
সরকারী প্রকৌশল কলেজ -১ টি
ক্যাডেট কলেজ -১ টি
সরকারী শিক্ষক প্রশিক্ষণ মহাবিদ্যালয়- ২ টি
প্রাথমিক শিক্ষা একাডেমী- ১ টি
সরকারী কারিগরি শিক্ষা প্রতিষ্ঠান - ২টি
সরকারী/বেসরকারী প্রাথমিক বিদ্যালয়, স্কুল, স্কুল এন্ড কলেজ ও কলেজ সমূহের তালিকা-
এছাড়াও আরোও অসংখ্য ঐতিহ্যবাহী শিক্ষা প্রতিষ্ঠান রয়েছে।
ময়মনসিংহ থেকে দেশের বিভিন্ন স্থানের সাথে রয়েছে ট্রেন,সড়ক ও নৌপথের যোগাযোগ। রয়েছে আন্তঃনগর এবং মেইল ট্রেন উভয়ই।
আন্তঃনগর ট্রেন সমূহঃ
মেইল ট্রেনসমূহ হলো:
সড়কপথেঃ-
এছাড়া আরো কয়েক ধরনের বাস সার্ভিস রয়েছে যাতে করে ঢাকা থেকে ময়মনসিংহ সহজেই আসা যায়। এছাড়া অন্যান্য জেলা-উপজেলা থেকে সহজেই ময়মনসিংহ আসা যায়।